[{"text_idx": "#000000", "text": "Ia 160 gaztek parte hartuko dute On\u0303atin ostiralean izango diren Gipuzkoako Eskolarteko sariketetan"}, {"text_idx": "#000002", "text": "Idatzizko sariketan On\u0303ati, Arrasate, Bergara, Aretxabaleta eta Eskoriatzako neska-mutikoek parte hartuko dute, 150en bat ikaslek. Hitzordua, Txantxiku ikastolan 15:00tan izango dute. Ordubetean egin beharreko lana, emandako gaiari bertsoak jartzea izango da. Ondoren, 17:00tan, aurrez prestatutako saio didaktikoa egingo da Santa Ana aretoan. Bat-bateko txapelketa berriz, ilunkaran jokatuko da. Larrain Gain elkartean eta bertso afari giroan, 15-18 urte bitarteko sei bertsolari lehiatuko dira: Aitor Tatiegi on\u0303atiarra eta Oihana Arana, Naroa Aguirre, Iraitz Sarasola, Josu Ibarguren eta Maddi Aiestaran. Bat-bateko saio honetarako txartelak atarian erosi daitezke 12 \u20acren truke. Gaur da txartelak eskuratzeko azken eguna."}, {"text_idx": "#000003", "text": "Aipagarria da bat-bateko txapelketa honetan 33 bertsolari gaztek hartzen dutela eta horietatik zazpi on\u0303atiarrak direla. Hiruk beren kanporaketa izan dute eta Urko Arregik Azpeitian jokatuko den finalerako txartela lortu du jada."}]